**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 96/2023

**1362a**

**I n f o r m á c i a**

o výsledku prerokovania **návrhu poslancov Národnej rady Slovenskej republiky Vladimíry MARCINKOVEJ, Mariána VISKUPIČA a Vladimíra LEDECKÉHO na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o** vo výboroch Národnej rady Slovenskej republiky

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Národná rada Slovenskej republiky uznesením č. 1976 z 2. februára 2023 po prerokovaní návrhu poslancov Národnej rady Slovenskej republiky Vladimíry MARCINKOVEJ, Mariána VISKUPIČA a Vladimíra LEDECKÉHO na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1362) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre zdravotníctvo

**I.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval  návrh poslancov Národnej rady Slovenskej republiky Vladimíry MARCINKOVEJ, Mariána VISKUPIČA a Vladimíra LEDECKÉHO na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1362) dňa 8. marca 2023 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 690 z 8. marca 2023).

 **Výbor Národnej rady Slovenskej republiky pre zdravotníctvo** o návrhu poslancov Národnej rady Slovenskej republiky Vladimíry MARCINKOVEJ, Mariána VISKUPIČA a Vladimíra LEDECKÉHO na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1362) **nerokoval**, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**

**II.**

 Z uznesenia Ústavnoprávneho výboru Národnej rady Slovenskej republiky vyplývajú tieto pozmeňujúce a doplňujúce návrhy:

1. V čl. I, úvodnej vete sa slová „odsekom 17“ nahrádzajú slovami „odsekom 18“.

Legislatívno-technická úprava; preznačenie odseku 17 na  odsek 18 sa navrhuje z dôvodu, že platné znenie zákona č. 576/2004 Z. z. už obsahuje odsek 17, ktorý bol doplnený zákonom č. 331/2022 Z. z. s účinnosťou od 1. júna 2024.

**Ústavnoprávny výbor NR SR**

1. V čl. I, § 11 ods. 17 sa slová „inej osoby, do náhradnej starostlivosti ktorej bol pacient zverený“ nahrádzajú slovami „osoby, ktorej bolo maloleté dieťa zverené do náhradnej starostlivosti“.

Precizovanie textu z dôvodu zosúladenia terminológie maloleté dieťa vs. pacient.

**Ústavnoprávny výbor NR SR**

1. V čl. I, § 11 ods. 17 sa za slová „právo na“ vkladá slovo „nepretržitú“ a na konci sa pripája táto veta: „Podrobnosti o uplatňovaní práva maloletého dieťaťa na nepretržitú prítomnosť pri poskytovaní zdravotnej starostlivosti ustanoví všeobecne záväzný právny predpis, ktorý vydá ministerstvo zdravotníctva.“.

Pojmom nepretržitá chceme zosúladiť navrhnuté znenie so znením v iných krajinách EÚ (napríklad Česká republika).

Vzhľadom na rozsiahlu odbornú diskusiu a poznatky aplikačnej praxe je potrebné vytvorenie všeobecne záväzného právneho predpisu, ktorý určí podrobnosti výkonu ustanovenia uvedeného v čl. I daného návrhu zákona. Reaguje sa ním najmä na nedostatky aplikačnej praxe zistené v krajinách, ktoré zákonom garantujú maloletým pacientom právo na sprievod počas poskytovania zdravotnej starostlivosti.

Skratka „ministerstvo zdravotníctva“ je pre Ministerstvo zdravotníctva Slovenskej republiky zavedená v § 2 ods. 19.

**Ústavnoprávny výbor NR SR**

1. V čl. II sa slová „15. júna 2024“ nahrádza slovami „1. januára 2024“.

Pôvodný argument zosúladenia s Plánom obnovy už nie je aktuálny vzhľadom na zmeny v jeho implementácii. Nový dátum účinnosti je kompromisný vzhľadom na vytvorenie časového priestoru pre vytvorenie vykonávacieho predpisu.

**Ústavnoprávny výbor NR SR**

**III.**

Návrh spoločnej správy výborov Národnej rady Slovenskej republiky o prerokovaní návrhu poslancov Národnej rady Slovenskej republiky Vladimíry MARCINKOVEJ, Mariána VISKUPIČA a Vladimíra LEDECKÉHO na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1362a) prerokoval výbor dňa 14. marca 2023.

 Stanovisko gestorského výboru ani návrh spoločnej správy neboli schválené, keďže návrh gestorského výboru odporučiť Národnej rade Slovenskej republiky predmetný návrh zákona schváliť nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Predseda výboru poveril spoločného spravodajcu **Tomáša Lehotského**, aby na schôdzi Národnej rady Slovenskej republiky informoval o výsledku rokovania výborov a poslanca Mareka Šefčíka za náhradníka v prípade neúčasti spravodajcu.

Bratislava, 14. marca 2023

**Marek K r a j č í, v. r.**

predseda

Výboru Národnej rady Slovenskej republiky

pre zdravotníctvo